section_heading: Životopis
paragraph_text: Collins i Wilkeson su nastavili rad 1983. kao The Allen Collins Band, a Gary i Dale Rossington 1986. kao The Rossington Band. Oba su sastava kratko trajala, do ponovnog okupljanja Lynyrda Skynyrda 1987. Collins je 1986. doživio prometnu nesreću, u kojoj je život izgubila njegova djevojka, a on ostao paraliziran. Bio je uključen u početak rada nove postave Lynyrd Skynyrda, ali u svojstvu glazbenog direktora (zbog nemogućnosti sviranja). Na mnogim koncertima je prisutnima ukazivao na opasnosti vožnje pod utjecajem alkohola i droga.